tomron87/hebrew-wikipedia-sentences-corpus huggingface dataset:
בנובמבר 2013, שונה שמה של נדג'מה רשמית ל-Ooredoo Algeria.
Ooredoo אלג'יריה הציגה את רשת EDGE הראשונה במדינה בשנת 2004 והשיקה שירותי 3G באלג'יריה בדצמבר 2013.
Ooredoo תוניסיה נוסדה במאי 2002 בשם טוניסיאנה (Tunisiana) והחלה בפעילות מסחרית בדצמבר אותה שנה.
היא הוקמה כשותפות בין חברת התקשורת "אורסקום" המצרית ו"וטנייה" הכוויתית.
בנובמבר 2010, רכשה קטר טלקום (Qtel) 50% ממניות "אורסקום" במפעילת הסלולר התוניסאית תמורת 1.2 מיליארד דולר.
באפריל 2014, תוניסאנה מיתגה מחדש באופן רשמי ל-Ooredoo תוניסיה.
פעילותה של Ooredoo Maldives החלה בפברואר 2005 בשם Wataniya Maldives, לאחר שנבחרה במהלך הליך תחרותי עם שלוש חברות נוספות.
אינדוסאט נוסדה בשנת 1967 והחלה את דרכה כספקית שירותי תקשורת בינלאומיים מסחרית (IDD) בספטמבר 1969. היא בבעלות חלקית של ממשלת אינדונזיה והייתה בבעלות התאגיד האמריקאי ITT עד 1980.
בנובמבר 2015, שינתה את שמה באופן רשמי ל-Indosat Ooredoo.
Indosat Ooredoo היא מפעילת רשתות הסלולר השנייה בגודלה באינדונזיה, עם 58 מיליון מנויים.
ביוני 2013, Ooredoo נבחרה כאחת משתי חברות במכרז לקבלת רישיון לפעול במיאנמר, הנחשבת לאחד משווקי הטלקום האחרונים שנותרו באסיה בהם הייתה צפויה צמיחה מהירה.
הרישיונות הוענקו בינואר 2014, ו-Ooredoo התחייבה להשקעה של 15 מיליארד דולר לפיתוח מגזר הטלקום של מיאנמר, עם תוכניות לכסות 75% מהאוכלוסייה תוך חמש שנים.
בשנת 2022, על רקע ההפיכה הצבאית במיאנמר ב-2021, Ooredoo התמודדה עם קשיים פיננסיים ותפעוליים במיאנמר.
בספטמבר 2022, קבוצת Ooredoo מכרה את עסקי הטלקום שלה במיאנמר לחברת Nine Communications Pte.
תמורת שווי ארגוני של 576 מיליון דולר כדי להתמקד בשווקים אסטרטגיים.
במאי 2024, Ooredoo השלימה את מכירת פעילותה במיאנמר.
OpenClaw (בתרגום חופשי: "טופר פתוח") היא תוכנת עוזר אישי ובינה מלאכותית (AI) אוטונומית בקוד פתוח, הפועלת באופן מקומי על מכשירי המשתמש ומתממשקת עם פלטפורמות מסרים.
התוכנה שוחררה במקור בנובמבר 2025 תחת השם Clawdbot, אך שמה שונה ל-Moltbot בעקבות בקשה לסימן מסחרי מצד חברת Anthropic.
בתחילת 2026 שונה השם שוב ל-OpenClaw.
התוכנה פועלת כסוכן אוטונומי המסוגל לבצע משימות דרך פלטפורמות מסרים כגון וואטסאפ, טלגרם וסיגנל, ומאפשרת יצירת תהליכי עבודה (workflows) אוטומטיים המשלבים שירותים מרובים.
הפרויקט זכה לפופולריות מהירה, כאשר המאגר שלו ב-GitHub חצה את רף 100,000 הכוכבים בתוך חודשיים מיום השחרור.
סיקור תקשורתי ב-Wired, CNET, Axios ו-Forbes תיאר את יכולות התוכנה, אך בה בעת הדגיש חששות בנושאי אבטחת מידע ופרטיות שהועלו על ידי חוקרי סייבר.
OpenClaw פותחה על ידי מהנדס התוכנה פטר שטיינברגר ושוחררה בשלהי שנת 2025 תחת השם Clawdbot.
חודשיים לאחר השחרור, מאגר ה-GitHub של הפרויקט עבר את רף 100 אלף הכוכבים, והפך לאחד המאגרים הצומחים במהירות הגבוהה ביותר בתולדות הפלטפורמה.
שם הפרויקט שונה ל-Moltbot בעקבות דרישה לסימן מסחרי מצד חברת Anthropic, שביקשה למנוע בלבול עם מוצרי הבינה המלאכותית שלה תחת המותג Claude.
המיתוג מחדש התרחש תוך ימים ספורים מהעלייה המהירה בשימוש הציבורי בפרויקט.
בתחילת 2026 אימצו מפתחי הפרויקט את השם OpenClaw בכל המאגרים הציבוריים ובאתר הרשמי.
למרות המיתוג מחדש הרשמי, סיקור עיתונאי עצמאי ב-Wired, CNET, Axios וכלי תקשורת נוספים המשיך להתייחס לפרויקט בשמו הקודם, Moltbot.
הפרויקט משוחרר תחת רישיון MIT, המאפשר שימוש, שינוי והפצה של קוד המקור ללא הגבלה.
על פי התיעוד הרשמי, OpenClaw מסוגלת לנהל לוחות שנה, לשלוח הודעות, לבצע מחקר ולבצע אוטומציה של תהליכי עבודה על פני שירותים נתמכים.
לצורך כך, OpenClaw מתממשקת עם מודלי AI חיצוניים וממשקי תכנות יישומים (API) כדי לבצע משימות.
התוכנה פועלת כסוכן אוטונומי המסוגל להוציא לפועל פעולות דרך פלטפורמות מסרים כגון וואטסאפ, טלגרם וסיגנל.
בכך היא מאפשרת זרימת עבודה אוטומטית בין שירותים מרובים, כולל אינטגרציות עם מודלי שפה גדולים כגון Claude של אנתרופיק ו-GPT של OpenAI.
כלים פופולריים נוספים צד-שלישי המתממשקים עם OpenClaw הם ה-API של מנוע החיפוש Brave לאחזור מידע בזמן אמת ומשימות מחקר, GitHub כמאגר קוד, Slack לתקשורת וניהול עבודה, וכן ספקי אחסון בענן.
נתוני התצורה (Configuration) והיסטוריית האינטראקציות מאוחסנים באופן מקומי, מה שמאפשר התנהגות עקבית (Persistence) בין הפעלות שונות.
הצמיחה המהירה של OpenClaw הובילה לפיתוח פרויקטים ושירותים משלימים שנבנו סביב הפלטפורמה.
בינואר 2026 הושקה Moltbook, רשת חברתית ייעודית לסוכני AI, כדי לאפשר לסוכנים אוטונומיים לתקשר זה עם זה.
הפלטפורמה מאפשרת למשתמשים אנושיים לצפות באינטראקציות בין הסוכנים, אך מגבילה השתתפות ישירה מצדם.
אתר בשם "Molthub" הפך לזירת מסחר (Marketplace) ליכולות בוטים, שאפשרה למפתחים לשתף ולהפיץ מודולי-מיומנות המרחיבים את הפונקציונליות של OpenClaw.
מודולים אלו, שפותחו על ידי צד שלישי, מאפשרים אינטגרציה עם שירותים ופלטפורמות נוספות מעבר ליכולות ברירת המחדל של התוכנה.
התכנון של OpenClaw משך את תשומת ליבם של חוקרי סייבר ועיתונאי טכנולוגיה בשל ההרשאות הנרחבות שהיא דורשת כדי לפעול ביעילות.
מכיוון שהתוכנה יכולה לגשת לחשבונות דואר אלקטרוני, לוחות שנה, פלטפורמות מסרים ושירותים רגישים אחרים, מופעים (Instances) המוגדרים בצורה שגויה או חשופים לרשת מציגים סיכוני אבטחה ופרטיות.
מספר מאמרים הדגישו כי OpenClaw מיועדת בעיקר למשתמשים מתקדמים המבינים את השלכות האבטחה של הרצת סוכנים אוטונומיים בעלי הרשאות מוגברות (Privilege escalation).
חוקרי אבטחה הזהירו כי האופי המודולרי והניתן להרחבה של הארכיטקטורה מציג סיכוני שרשרת אספקה (Supply chain risks), שכן מודולים שנפרצו או שלא עברו ביקורת קוד נאותה עלולים לאפשר הסלמת הרשאות או הרצת קוד זדוני.
לאור חששות אלו, הנחיות אבטחה מסוימות המליצו להפעיל את OpenClaw בסביבות מבודדות (Sandbox) ולהימנע מחיבור למערכות ייצור (Production) או לחשבונות המכילים אישורים רגישים.
המאמר בפורבס, "Moltbot מקבלת שם חדש, OpenClaw, ומעוררת פחדי אבטחה והונאות", תיעד מקרים של אתרים מתחזים והפצות לא מורשות שטענו להציע את התוכנה להורדה.
פרשנויות מסוימות הדגישו כי בעוד שהכלי עצמו הוא קוד פתוח ומפותח למטרות לגיטימיות, יכולותיו החזקות עלולות להיות מנוצלות לרעה אם יוטמע ללא אמצעי אבטחה מתאימים או ללא הבנה של הסיכונים הכרוכים בכך.
ביקורת בפרסום הטכנולוגי Platformer (של העיתונאי קייסי ניוטון) ציינה לטובה את הגמישות של OpenClaw ואת רישוי הקוד הפתוח שלה, אך הזהירה כי המורכבות וסיכוני האבטחה מגבילים את התאמתה למשתמשים מזדמנים.
פרשנות טכנולוגית קישרה את OpenClaw למגמה רחבה יותר של מעבר למערכות AI אוטונומיות, הפועלות באופן עצמאי במקום רק להגיב לפקודות (Prompts) של המשתמש.
Opiate (אופית') הוא מיני-אלבום שיצא ב-1992 על ידי הלהקה האמריקאית טול.
האלבום הוכרז כפלטינה ב-1 באפריל 2005.
הכינוי אופית' הוא בעצם הגייה של הלהקה עצמה.
השם מייצג שילוב של המילים האנגליות אופיום (Opium) ואמונה (Faith).
על פי ראיון שבוצע עם סולן הלהקה ג'יימס מיינארד קינן, הרעיון לשם לקוח מציטוטו המפורסם של הפילוסוף קרל מרקס - "הדת היא אופיום להמונים".
Ora (בעברית: אורה) הוא אלבום הבכורה של הזמרת הבריטית ריטה אורה.
האלבום יצא לאור ב-24 באוגוסט 2012.
האלבום הגיע למקום הראשון במצעדי האלבומים של בריטניה וסקוטלנד.
"" - השיר יצא לאור ב-20 במרץ 2012, כסינגל הראשון והפותח מתוך האלבום.
השיר הגיע למקום הראשון במצעד הסינגלים של בריטניה והגיע למעמד פלטינה כפולה באוסטרליה.
"" - השיר יצא לאור כסינגל השני מהאלבום ב-6 במאי 2012. בהשתתפות טייני טמפה.
הגיע למקום הראשון במצעד הסינגלים של בריטניה.
"Shine Ya Light" - השיר יצא לאור ב-2 בנובמבר 2012 כסינגל השלישי מהאלבום.
"Radioactive" - השיר יצא לאור ב-8 בפברואר 2013 כסינגל הרביעי מהאלבום.
מדינהתאריםמכירותבריטניה (BPI)פלטינה350,000^ מספרים משלוחים המבוססים על הסמכות בלבד
מדינהתאריךפורמטחברת תקליטיםגרסהאירלנד24 באוגוסט 2012תקליטור • הורדה דיגיטליתרוק ניישן • קולומביהרגילה • דלוקסבריטניה27 באוגוסט 2012אוסטרליה15 בספטמבר 2012רגילהגרמניה19 באוקטובר 2012רגילה • דלוקס
Opposites הוא אלבומם השישי של להקת רוק אלטרנטיבי הסקוטית, ביפי קליירו שיצא ב-28 בינואר 2013.
אלבום כפול, בהתחלה הוכרזו שני האלבומים בשמות The Land at the End of Our Toes ו The Sand at the Core of Our Bones, שמות אלו מאוחר יותר הפכו לשמות של כל דיסק באלבום הכפול.
האלבום מכיל 20 שירים במתפרשים על גבי שני אלבומים.
ישנה הוצאה של דיסק אחד עם 14 שירים.
'Stingin' Belle' הוא השיר המוקלט הראשון אשר יצא לאוויר ברדיו 1 של ה-BBC ב-31 ביולי 2012. השיר יצא עם וידאו המורכב מצילומי הכנת האלבום בלוס אנג'לס וצילומים מהופעות חיות של הלהקה.
הסינגל הממשי הראשון מהאלבום הוא 'Black Chandelier' שהושמע לראשונה ב-19 בנובמבר 2012. צאת הסינגל הוכרז ל-14 בינואר 2013. הווידאו לשיר יצא ב-11 בדצמבר 2012.
כמה שירים מהאלבום נוגנו בהופעה חיה לפני צאת האלבום.
ב-8 ביוני 2012, בהופעה של הלהקה במרכז סווינסון אואזיס ניגנו ארבעה שירים חדשים.
ב-30 ביוני 2012, הכריזה הלהקה דרך חשבון הטוויטר שלהם שהבכורה לשיר חדש ששמו 'Stingin' Belle' תהיה באנגליה אצל שדרן הרדיו זיין לאו.
ב-31 ביולי 2012, ברדיו 1 של ה־BBC אצל זיין לאו, הכריז סולן הלהקה סיימון ניל ששם האלבום החדש יהיה Opposites.
בכורת הסינגל הראשון 'Black Chandelier' נעשתה ברדיו 1 של ה־BBC ב-19 בנובמבר 2012. Opposites הוא האלבום השישי של להקהת הרוק האלטרנטית הסקוטית, ביפי קליירו, האלבום יצא לאור ב-28 בינואר 2013. באירלנד יצא לאור האלבום ב-25 בינואר 2013.
Oral Fixation Tour הוא סיבוב ההופעות הרביעי של הזמרת הקולומביאנית שאקירה.
סיבוב ההופעות זה נועד לקדם את האלבומים Fijación Oral, Vol.
2. סיבוב ההופעות היה המצליח ביותר בשנת 2006 כאשר גרף 58.6 מיליון דולר.
נכון להיום זהו הסיבוב ההופעות הגדול ביותר שלה כאשר כלל 119 יעדים.
במהלך סיבוב ההופעות שאקירה הראתה את יכולתה המוזיקלית על ידי נגינה בגיטרה בביצועים לשירים "Don't Bother" ו-"Inevitable" ובנוסף גם ניגנה במפוחית במהלך הביצוע לשיר "Te Dejo Madrid".
הבגדים אותם שאקירה לבשה במהלך סיבוב ההופעות עוצבו על ידי המעצב היוקרתי רוברטו קוואלי.
את הבמה שאקירה עצמה תכננה ביחד עם מעצב אומנותי ספרדי.
סיבוב ההופעות החל באירופה ב-14 ביוני 2006 בספרד ועבר 10 ערים נוספות באירופה ביניהם במדינות קרואטיה, רומניה ויוון.
החלק של הטור בצפון אמריקה החל ב-9 באוגוסט 2006 בטקסס והגיע לרחבי ארצות הברית וגם בקנדה.
ב-30 בספטמבר 2006 המשיכה את סיבוב ההופעות גם למחוץ לצפון אמריקה במדינות מרכז ודרום אמריקה מקסיקו, גואטמלה קולומביה ועוד.
לפני שסיימה את החלק הלטיני של סיבוב ההופעות חזרה בדצמבר ל-3 הופעות נוספות באירלנד, שם גם צולם ה-DVD של סיבוב ההופעות.
את סיבוב ההופעות המשיכה בחלק האירופאי השני בינואר 2007 בגרמניה שם הופיעה ב-9 ערים וגם במדינות בלגיה, צרפת והולנד.
כאשר סיבוב ההופעות הגיע ל-100 יעדים הופיעה גם בלונדון.
תודה על ההבנה שלכם, שולחת את כל אהבתי אליכם, שאקירה." למחרת ביטלה שאקירה גם את הופעותיה בגרמניה אותם דחתה למרץ ואפריל.
לאחר שהתאוששה מברונכיטיס שאקירה המשיכה את סיבוב ההופעות ב-16 בפברואר בפריז ללא ביטולים נוספים.
במהלך סיבוב ההופעות הופיעה הזמרת בהודו מול 20 אלף איש מה שהפכה לאחת ההופעות המצליחות ביותר אי פעם במדינה.
במהלך הופעתה במקסיקו הופיעה הזמרת מול 210 אלף איש ובכך הופעתה הפכה להופעה המצליחה ביותר של אמן סולו וההופעה השנייה הכי מצליחה אחריי הופעתם של להקת הרוק המקסיקנית Café Tacuba.
סך הכל סיבוב ההופעות גרף 100 מיליון דולר ובכך הפך לסיבוב ההופעות המצליח ביותר של הזמרת עד היום.
סיבוב ההופעות כלל כ-117 יעדים ברחבי כדור הארץ והוא נחשב לסיבוב ההופעות הגדול ביותר של הזמרת.
Oral Fixation Tour (בעברית: טור קיבעון אוראלי) הוא אלבום ההופעה החיה השלישי של הזמרת-יוצרת הקולומביאנית שאקירה.
אלבום ההופעה נתמך על גבי סיבוב ההופעות "Oral Fixation Tour", אשר היה לסיבוב ההופעות הגדול ביותר של הזמרת עד היום.
האלבום במהרה זכה להצלחה רבה כאשר הגיע למקום ה-1 בשבעה מצעדי אלבומים שונים סביב רחבי העולם.
בגרמניה האלבום מכר 160,000 עותקים, במקסיקו מכר 100,000 עותקים, בקולומביה 200,000 עותקים, בארצות הברית 100,000 עותקים, ובנוסף מכר עותקים רבים אחרים סביב רחבי העולם.
בארצות הברית האלבום הגיע למקום ה-6 במצעד הבילבורד 200 והפך לאחד מהאלבומים המצליחים ביותר של הזמרת, למרות היותו אלבום הופעה.
ב-AllMusic, המבקרים נתנו לאלבום דירוג של 3.5 כוכבי זהב, והוא בין אלבומי ההופעה המוערכים ביותר של הזמרת.
באמצע סיבוב ההופעות "Oral Fixation Tour", שאקירה הוציאה את האלבום, ובמהרה זכה האלבום להצלחה ולאהדה רבה.
האלבום הצליח למכור כמויות רבות של עותקים, להיכנס למצעדים רבים, ולקבל ביקורות טובות.
האלבום כולל שלל גרסאות, רצועות, רמיקסים וכולי.
לאלבום צורפו כל השירים של הזמרת מתוך אלבומי האולפן השישי והשביעי שלה; Oral Fixation, Vol.
1. שני אלבומים אלו הפכו במהרה לאלבומים המצליחים ביותר של הזמרת ביחד עם אלבום אולפנה החמישי, Laundry Service.
מדינהתוארמכירותארגנטינה (CAPIF)פלטינה40,000ארצות הברית (RIAA)פלטינה100,000ברזיל (Pro-Música Brasil)פלטינה30,000מקסיקו (AMPROFON)פלטינה100,000ספרד (PROMUSICAE)פלטינה 2×160,000קולומביה (ASINCOL)פלטינה 2×200,000סיכוםבכל העולם630,000
1 & 2 (בעברית: קיבעון אוראלי, חלק 1 & 2) הוא מארז התקליטורים הראשון של הזמרת-יוצרת הקולומביאנית שאקירה.
האלבום יצא לאור ב-5 בדצמבר 2006, וזכה במהרה להצלחה ולאהדה רבה.
האלבום מכיל את שני אלבומי האולפן (השישי והשביעי) של הזמרת הנקראים Oral Fixation, Vol.
1. בנוסף שני אלבומים אלו מרכיבים את סיבוב ההופעות הגדול ביותר של הזמרת הנקרא "Oral Fixation Tour".
בנוסף לשני אלבומי האולפן אשר המארז מכיל, הוא גם מכיל תקליטור DVD, עם מספר הופעות של הזמרת (8 במספר), חלקן התקיימו בטקס פרסי ה-5 כוכבים של MTV, וחלקן התקיימו בסיבוב ההופעות "Oral Fixation Tour".
במצעדים המארז זכה להצלחה נאה כאשר הצליח להיכנס למצעדים רבים, ובנוסף הצליח למכור כמויות רבות של עותקים.
באמצע סיבוב ההופעות של הזמרת הנקרא "Oral Fixation Tour", הוציאה הזמרת את מארז התקליטורים הזה הנקרא; Oral Fixation, Vol.
1 & 2. הזמרת הודיעה על כך באמצעי התקשורת העיתונים ואמצעי פרסום אחרים.
בכריכת העטיפה של המארז ניתן לראות שתי תמונות של שאקירה בתוך מסגרת עגולה כאשר באחת ניתן לראותה מכוסה בעלים ומחזיקה בתפוח ובשנייה ניתן לראותה מחזיקה תינוק על רקע אדום.
שתי תמונות אלו לקוחות משני אלבומי האולפן שלה; Oral Fixation, Vol.
1, אשר הרכיבו מארז זה.
שני האלבומים הללו ביססו את מעמדה של הזמרת בכך שהיו לתשתית סיבוב ההופעות הגדול ביותר של הזמרת ובנוסף, היו לתשתית מארז התקליטורים הזה, והיו לאלבומי האולפן המצליחים ביותר של הזמרת ביחד עם אלבומה החמישי, Laundry Service.
לאחר יציאת מארז התקליטורים, יצא אלבום ההופעה השלישי של הזמרת הנקרא, Oral Fixation Tour.
הזמרת הוציאה אלבומים רבים, גרסאות רבות, ומוצרים רבים עבור כל התקופה הזאת הנקראת Oral Fixation ו-או Fijación Oràl אשר החלה באמצע 2005 ונגמרה בתחילת 2009.
2 (בעברית: קיבעון אוראלי, חלק 2) הוא אלבומה השביעי ואלבומה השני בשפה האנגלית של הזמרת-יוצרת שאקירה אשר יצא לאור ב-25 בנובמבר 2005, על ידי חברת התקליטים אפיק רקורדס.
לאחר הצלחת אלבומה הקודם באנגלית שאקירה החליטה להוציא אלבום נוסף אך בשני חלקים: חלק בספרדית בלבד וחלק באנגלית בלבד.
החלק הראשון שלה אלבום קרוי Fijación Oral, Vol.
1, אשר יצא 5 חודשים קודם לכן וזכה להצלחה בין לאומית.
לצורך הכנת האלבום שאקירה גייסה מפיקים קודמים כמו: גוסטבו סראטי, לסטר מנדז, לואיס פרננדו אוצ'ואה וריק רובין, לצד מפיקים חדשים כמו ג'רי דופלסיס, וייקליף ז'אן, טים מיטשל והמטריקס.
מבחינה מוזיקלית האלבום עוקב אחרי הקו המוזיקלי הקודם שלה.
האלבום מושפע מהפופ הלטיני ומשלב גם דאנס-פופ, פופ רוק וטריפ הופ.
עם שחרורו האלבום קיבל ביקורות חיוביות ממבקרי המוזיקה אשר החמיאו לאלבום וכינו אותו הפרויקט הכי חזק שלה עד אז.
האלבום הופיע לראשונה במקום ה-5 במצעד הבילבורד 200 עם מכירות של 128 אלף עותקים, ומאוחר יותר הגיע למעמד פלטינה במדינה עם מכירות של 1.7 מיליון עותקים.
בנוסף האלבום הגיע למקום הראשון במדינות כמו מקסיקו ודנמרק.
3 סינגלים יצאו לאור מתוך האלבום: "Don't Bother" אשר לא זכה להצלחה במצעד הבילבורד הוט 100 כאשר הגיע שם למקום ה-42 בלבד.
הסיגנל השני מהאלבום היה "Hips Don't Lie".
הוא הגיע למקום הראשון במצעד, והיה הראשון מבין שיריה של שאקירה שהגיע להישג זה.
הסינגל השלישי והסוגר מתוך האלבום היה "Illegal", אשר הגיע למקום הראשון במצעד שירי הדאנס של בילבורד.
בדצמבר 2006 יצאה מהדורה מחודשת לשני חלקי האלבום בשם Oral Fixation, Vol.
1 & 2. על מנת לקדם את האלבום, יצאה שאקירה לסיבוב ההופעות "Oral Fixation Tour" אשר התקיים ב-2006 ו-2007. כל השירים והסינגלים באלבום נכתבו והופקו על ידי שאקירה ועוזרה לואיס פרננדו אוצ'ואה, ובעזרת כמה מפיקים וכותבים אחרים.
לאחר הצלחת אלבומה הקודם בשפה האנגלית שאקירה החליטה להקליט אחד נוסף אך העדיפה ליצור לו שני חלקים.
לאחר שכתבה כמעט 60 שירים, היא החליטה להתחיל לסנן חלק מהשירים ולבחור את אלה שתקליט עבור האלבום הנוכחי.
בזמן שעברה על האלבום עברה עם מפיקים דומים כמו גוסטבו סראטי, לסטר מנדז, לואיס פרננדו אוצ'ואה וריק רובין, לצד מפיקים חדשים כמו ג'רי דופלסיס, וייקליף ז'אן, טים מיטשל והמטריקס.
עבור האלבום שאקירה כתבה את כל האלבום לבדה וגם הלחינה את רובו.
שאקירה עיצבה את עטיפת האלבום של שני חלקי האלבום בהשראת סיפורה של חווה מהתנ"ך ואמרה כי היא רוצה "לייחס לחווה עוד סיבה אחת לאכול מהפרי האסור וזה יהיה קיבעון הפה מכיוון שהיא תמיד הרגישה שהיא אדם אוראלי מאוד".
בעטיפה של החלק השני של האלבום נראית שאקירה שגופה מכוסה בעלים, נשענת על עץ בעודה מחזיקה תפוח בידה.
התינוקת שהחזיקה בעטיפת האלבום הראשון יושבת על העץ מרמזת לתאוריה של הפסיכואנליטיקאי של זיגמונד פרויד כי תינוקות מתחילים לגלות את העולם דרך פיהם במהלך השלב הפומי של ההתפתחות הפסיכוסקסואלית.
עבור ג'ון פרלס מהניו יורק טיימס, "מסיבות מובנות, זה מושך את העין, כמו גם העטיפה של האלבום הספרדי בשפה הספרדית".
בגרסאות המזרח התיכון של האלבום, שאקירה הייתה מכוסה עלים שהותירו אותה עומדת מאחורי שיח, מה שהפתיע את הזמרת.
מגזין קומפלקס בחר את האלבום Oral Fixation, Vol.
2 כאלבום הסקסיסטי ביותר בכל הזמנים", וכותב שזו "התיאור הלוהט ביותר של חוה בגן עדן".
הוא כינה את עטיפת האלבום כ"אחת העטיפות הסקסיסטיות".
הרצועה הפותחת של האלבום הוא השיר "How Do You Do" שמציג ספקות ושאלות קשות לגבי אמונה ודת.
הפזמון של השיר כולל שירים של שלוש הדתות: יהדות, אסלאם ונצרות כאשר בשלושת המזמורים יש בקשה של סליחה.
הסינגל הראשון מהאלבום "Don't Bother" מציג את השלב האחרון במערכת היחסים ואת הבלבול שחווה כל אחד מבני הזוג.
לפי דבריה של שאקירה יש בשיר הרבה כאב אבל הרבה הומור ועוקצנות "כן, זו דרך לגרש את כל הרגשות האלה, צורה של קתרזיס, להיפטר מכל הרגשות האלה שמענים אותנו נשים בשלב כלשהו בחיינו." אמרה שאקירה על השיר.
"Illegal" כולל סולו גיטרה של הגיטריסט המקסיקני קרלוס סנטנה.
"Illegal" הוא שיר אבל על אובדן של מאהב אשר הושווה לשיר "You Oughta Know", של אלאניס מוריסט.
"Hey You" הוא שיר בו היא מדברת על כך שהיא רוצה להיות הכל עבור בן זוגה ושהיא תיתן לו כל מה שהוא רוצה וצריך.
בשיר "Animal City" היא מזהירה מפני תהילה וחברים מזויפים.
השיר "Something" הוא תרגום של השיר "En Tus Pupilas" מתוך החלק הראשון של האלבום, והוא משלב בתוכו מילים בספרדית ואנגלית.
בשיר היא מדברת על כך שיש בבן זוגה משהו שהיא מאוד אוהבת אך היא לא יכולה להסביר בדיוק מה.
השיר "The Day and the Time" גם הוא תרגום של שיר מתוך החלק הראשון של האלבום שנקרא "Dia Especial", והוא עוסק במערכת יחסים שעומדת להתפרק אך בכל זאת היא רוצה לתת לה עוד צ'אנס נוסף כאשר יש בשיר שימוש בכינור צועני וגיטרה.
ב-"Your Embrace" היא מדברת על כך שאף על פי שיש לה כביכול הכל עדיין חסר לה בחיים שלה את מי שהיא אוהבת.
בשיר "Costume Makes the Clown" מתואר בן זוגה שבוגד בה ומכה אותה.
השיר הסוגר את האלבום הוא "Timor", שיר מחאתי בסגנון דאנס-פופ שמוחה על דברים שקורים בעולם כמו על התנהלות הדמוקרטיה, האמת החלקית שמספרים בחדשות כדי להרגיע כביכול את האזרחים וכן הלאה.
בארצות הברית האלבום הגיע למקום ה-5 במצעד הבילבורד 200 עם מכירות של 128 אלף עותקים לאחר שיצא מחדש בשנת 2006 עם להיט הענק "Hips Don't Lie".
בשנת 2007 האלבום הגיע למכירות של 1.7 מיליון עותקים במדינה ובכך הגיע למעמד פלטינה.
בעולם עצמו האלבום הצליח לצבור סך הכל 18 מעמדות פלטינה כאשר הגיע למעמד פלטינה במדינות כמו קנדה, מקסיקו ואוסטריה.
האלבום היה לאלבום התשיעי הנמכר ביותר בעולם בשנת 2006. בשנת 2007 האלבום הגיע למעמד פלטינה גם בממלכה המאוחדת לאחר יציאת השיר "Beautiful Liar" בו שיתפה פעולה עם ביונסה.
נכון להיום מכירות האלבום עומדות על כ-8 מיליון עותקים.
סיבוב ההופעות היה לסיבוב ההופעות הגדול ביותר של הזמרת עד כה, וכלל 127 יעדים ב-5 יבשות שונות.
בנובמבר 2007 הוציאה DVD של סיבוב ההופעות בשם Oral Fixation Tour שצולם במהלך הופעה בפלורידה בדצמבר 2006. ה-DVD זכה לביקורות חיוביות כמו רוברט סילבה מ-About.com שתיאר את המופע כ"ביצועים מבדרים ותוססים מאוד" והביע עניין נוסף בבונוסים מאחורי הקלעים.
"Don't Bother" היה הסינגל הראשון מהאלבום, ויצא לאור ב-4 באוקטובר 2005. השיר קיבל ביקורות מעורבות בשל הפקתו ואופן כתיבתו.
מבחינה מסחרית השיר זכה להצלחה מתונה והגיע לעשירייה הראשונה באוסטריה, גרמניה, איטליה, שווייץ והממלכה המאוחדת.
בארצות הברית השיר זכה להצלחה פחותה כאשר הגיע למקום ה-42 בלבד.
הוא נחשב לאחד מהשירים המצליחים בותר בהיסטוריה עם מכירות של 10 מיליון עותקים.
בנוסף הוא גם הגיע למקום הראשון במצעד הבילבורד והיה לשיר הראשון שלה לעשות את זה.
בעקבות השיר שאקירה המשיכה להיות אחת מהזמרות המובילות בעולם.
הסינגל השלישי והאחרון מהאלבום היה השיר "Illegal", והוא יצא לאור באמצע נובמבר 2006. הוא זכה לביקורות חיוביות אך זכה להצלחה פושרת בעולם כאשר הגיע לעשירייה הפותחת רק ב-3 מדינות ואילו ברוב המדינות הצליח הגיע ל-40 העליונים בלבד.
בארצות הברית השאיר לא נכנס למצעד הבילבורד.
מקוםתאריםמכירותאוסטריה (IFPI Austria)פלטינה30,000אוסטרליה (ARIA)זהב35,000איטליה (FIMI)זהב40,000אירלנד (IRMA)פלטינה 2×30,000ארגנטינה (CAPIF)פלטינה40,000ארצות הברית (RIAA)פלטינה1,745,000בלגיה (BEA)זהב25,000בריטניה (BPI)פלטינה300,000גרמניה (BVMI)זהב 3×300,000דנמרק (IFPI Denmark)זהב20,000הודו (IMI)80,000הולנד (NVPI)פלטינה80,000יפן (Oricon Charts)30,416מקסיקו (AMPROFON)פלטינה+זהב150,000נורווגיה (IFPI Norway)פלטינה40,000ספרד (PROMUSICAE)פלטינה100,000פורטוגל (AFP)פלטינה20,000פינלנד (Musiikkituottajat)זהב15,085צרפת (SNEP)פלטינה200,000קנדה (Music Canada)פלטינה 2×200,000רוסיה (NFPF)פלטינה 2×40,000שוודיה (GLF)זהב30,000שווייץ (IFPI Switzerland)פלטינה40,000סיכוםאירופה (IFPI)פלטינה1,000,000בכל העולם8,000,000
Opperman Unicar היא מכונית מיקרו, בעלת מרכב פיברגלאס, אשר יוצרה על ידי יצרן הטרקטורים Opperman הבריטית בין השנים 1956–1959
היה ניתן לרכשו סט להרכבה עצמית תמורת 400 פאונד.
חברת "Opperman" בנתה 2 דגמים של מכוניות מיקרו, הדגם הראשון "Opperman Unicar", והדגם השני אשר היה קרוי "Stirling" (יוצר בין השנים 1958–1959, יוצרו 2 יחידות)
חברת "Opperman" פעלה מהכפר "Elstree" במחוז הרטפורדשייר.
חלונות צד - מורכבות על ציר, נפתחות אחורנית בשטח של כ-50%
מגב (וישר) בודד - לשמשת החלון הקדמי
"Open Your Heart" (בעברית: "פְּתַח אֶת לִבְּךָ") הוא סינגל של הזמרת-יוצרת האמריקאית מדונה, מתוך אלבומה השלישי, True Blue.
השיר יצא כסינגל הרביעי מהאלבום ב-12 בנובמבר 1986, על ידי חברות התקליטים האחים וורנר וסייר רקורדס.
השיר במקור היה שיר רוק אנד רול בשם "Follow Your Heart", שנכתב עבור הזמרת סינדי לאופר על ידי גרדנר קול ופיטר רפלסון.
מדונה שבאותה תקופה חיפשה שירים עבור האלבום קיבלה את השיר בסופו של דבר ושינתה את המילים שלו ביחד עם פטריק לאונרד שיתאים יותר לז'אנר הפופ.
מבחינה לירית, השיר הוא שיר אהבה בו מדונה מבטאת את התשוקה המינית שלה.
השיר זכה לביקורות חיוביות מהמבקרים ששיבחו את הפשטות שלו.
השיר זכה להצלחה כאשר הגיע לעשירייה הפותחת בבלגיה, קנדה, אירלנד, איטליה, הולנד והממלכה המאוחדת ובנוסף גם למקום הראשון בארצות הברית, מה שהפך עד לאותו זמן לשיר החמישי של הזמרת לעשות זאת.
הווידאו קליפ של השיר מציג סיפור אשר שונה ממילות השיר, כאשר במהלך הקליפ מדונה מגלמת רקדנית אקזוטית במועדון בו היא מתרועעת עם ילד קטן ונמלטת משם.
הקליפ זכה לביקורות חיוביות רבות אך גם ביקורות שליליות רבות על כך שבחרה לעשות שימוש בילד.
הקליפ הוא מחווה לשחקניות לייזה מינלי ומרלן דיטריך והוא בוים על ידי ז'אן-בטיסט מונדינו.
את השיר מדונה ביצעה במהלך הקריירה שלה בשלושה מסיבובי ההופעות שלה: "Who's That Girl World Tour", "Blond Ambition World Tour" ו-"The MDNA Tour".
במהלך השנים השיר זכה לקאברים רבים ואף גם הופיע בסרט קרוסרודס בו שיחקה הזמרת בריטני ספירס בתפקיד ראשי.
כמו כן, הקליטה הזמרת הישראלית עפרה חזה את השיר מחדש, תוך שהוציאה אותו כסינגל רשמי, שלא מתוך אלבום.
מקוםתאריםמכירותהממלכה המאוחדת (BPI)כסף250,000יפן (Oricon Charts)12,180סיכוםבכל העולם1,760,000
Ora Tour הוא סיבוב ההופעות הראשון של הזמרת-יוצרת הבריטית ריטה אורה, אשר התקיים בצפון אמריקה בלבד.
סיבוב ההופעות כלל בתוכו כ-6 הופעות בסך הכול, והוא החל ב-23 באוקטובר 2012 והסתיים ב-17 בדצמבר 2012.
סיבוב ההופעות נועד לסייע להפצתו של אלבום הבכורה של אורה, Ora.
בסוף אוגוסט 2012 הוציאה ריטה אורה את אלבום הבכורה שלה, Ora, שסיבוב ההופעות נועד לפרסם.
בנוסף לכך, יצאה אורה בשנת 2013 לסיבוב ההופעות העולמי הראשון שלה "Radioactive Tour", שגם מטרתו הייתה לסייע להפצת האלבום.
את המופעים בסיבוב ההופעות פתחו איגי אזליה והוואנה בראון.
רשימת השירים שלהלן לקוחה מתוך ההופעה אשר התקיימה ב-24 באוקטובר 2012.
תאריךעירמדינהמיקוםצפון אמריקה23 באוקטובר 2012סנטה אנהארצות הבריתYost Theater24 באוקטובר 2012סן פרנסיסקוRegency Ballroom26 באוקטובר 2012שיקגוThe Mid15 בדצמבר 2012לייק בואנה ויסטהHouse of Blues16 בדצמבר 2012דטרויטThe Fillmore Detroit17 בדצמבר 2012ניו יורקHighline Ballroom
Operation: Doomsday הוא אלבום הבכורה של הראפר הבריטי-אמריקאי אם אף דום, המסמל את חזרתו לסצנת ההיפ הופ לאחר פירוק ההרכב KMD .
האלבום יצא לאור ב-20 באפריל 1999, על ידי חברת התקליטים פונדל 'אם רקורדס , ויצא מחדש על ידי סאב ורס רקורדס בשנת 2001 עם רשימת רצועות שונה במקצת.
האלבום דורג על ידי מגזינים ואתרים שונים כאחד מאלבומי ההיפ הופ הטובים ביותר בכל הזמנים.
גרסה עם מאסטרינג חדש לאלבום יצאה לאור בשנת 2015.
האלבום מכיל דגימות רבות מסדרת הסרטים המצוירים של האנה-ברברה, "Fantastic Four", המבוססת על גיבורי העל של מארוול קומיקס, שרצה בין השנים 1967–1968.
ב-16 בדצמבר 2010 הוכרז כי Operation: Doomsday ייצא מחדש בשנת 2011. עטיפת ההוצאה המחודשת עוצבה על ידי ג'ייסון ג'אגל, שעיצב את העטיפה של האלבום Mm..Food.
דווח כי היו בעיות רישוי בעטיפה המקורית, שעוצבה על ידי אמן הגרפיטי המפורסם Keo X-Men, שגרמה לבעיות בהוצאה המחודשת.
חברת התקליטים "סתונס ת'רואו רקורדס" הצהירה כי דום עובד על רשימת רצועות להוצאה מחודשת.
בביקורת למהדורה המחודשת בשנת 2011, מגזין The A.V.
Club טען כי מאז צאתו הראשונית, Operation: Doomsday "זכה למעמד מיתי; אגדתו גדלה ביחס לחוסר דמינותה היחסית, ולעליית דום לאלילות פולחן".
פיצ'פורק תיאר את האלבום כ"יצירה החמה והמיטיבה ביותר של דום, כמעט לגמרי מדממת מהחומר הכועס יותר שיציינו מהדורות עתידיות".
בסקירתם על המהדורה מחודשת מ-2011, טענו כי את האלבום "חובה לשמוע בכל פורמט".
במלאת 20 שנה לאלבום, מגזין Stereogum תיאר אותו כ"עבודה מרתקת ביותר, כמעט לגמרי מדממת של כישרונו הגולמי [של דום] כראפר ומפיק, כמו גם סיפור מוצא מרתק עבור הפופולרי מבין האלטר-אגוים הרבים שלו".
בכתיבה לשירות הסטרימינג טיידל, דילן גרין ודונה-קלייר צ'סמן כינו את האלבום כ"שרטוט לכל הראפ העצמאי", תוך ציון "דוגמאות הקריקטורה המאובקות שלו", הפקת הלו-פיי ו"זרם התודעה הזורם" בפרט.
ארגוןמדינהרשימהשנהמיקוםComplexארצות הברית25 אלבומי הראפ הטובים ביותר בלונג איילנד20125Consequence of Sound20 אלבומי הסולו-היפ הופ הטובים ביותר20139Factבריטניה100 האלבומים הטובים ביותר בשנות ה-90201237100 תקליטי האינדי היפ הופ הטובים ביותר בכל הזמנים20156About.comארצות הברית100 אלבומי ההיפ הופ הטובים ביותר201597Hip-Hop Connection100 אלבומי הראפ הגדולים ביותר 1995-200520063
Opposites Attract (בעברית: הפכים נמשכים) הוא שיר של הזמרת והרקדנית פאולה עבדול בשיתוף הצמד The Wild Pair אשר יצא ב-28 בנובמבר 1989 על ידי וירג'ין רקורדס.
השיר יצא כסינגל השישי מאלבומה הבכורה של עבדול והוא נכתב והופק על ידי אוליבר ליבר.
השיר זכה להצלחה רבה בעולם כאשר הגיע למקום החמישי במצעד האירופאי הכללי ולמקום הראשון בארצות הברית.
מבחינה לירית השיר עוסק בזוג, שלמרות ההפכים ביניהם, הם עדיין אוהבים אחד את השנייה.
הווידאו קליפ לשיר בלט בתקופתו בגלל השילוב של אנימציה בו בכלל, ובגלל הופעה של דמות של חתול מזמר (מונפש) בשם אם.
בנוסף השיר הגיע למקום החמישי במצעד האירופאי הכללי, למקום הראשון באוסטרליה ולמקום הראשון בקנדה.
מקוםתאריםמכירות אוסטרליה (ARIA) פלטינה 70,000 קנדה (Music Canada) זהב 50,000 בריטניה (BPI) כסף 200,000 ארצות הברית (RIAA) זהב 500,000
Optimist הוא אלבום הבכורה של הזמר-יוצר האמריקאי פיניאס או'קונל, שיצא ב-15 באוקטובר 2021, על ידי חברת התקליטים OYOY, והופץ על ידי חברת התקליטים אינטרסקופ רקורדס.
האלבום כולו הופק ונכתב על ידי פיניאס.
על פי מצבור הביקורת באתר Metacritic, זכה האלבום לציון של 72 מתוך 100, בהתבסס על שמונה ביקורות.
כל הרצועות נכתבו על ידי פיניאס או'קונל.
Open edX (תעתיק לעברית: אוֹפֶּן אֶדֶקְס) היא מערכת לניהול למידה (LMS) בקוד פתוח שפותחה על ידי ארגון edX (אֶדֶקְס) עבור אתר edx.org אתר שכולל קורסים פתוחים מרובי משתתפים (MOOC).
ביוני 2013 שחרר ארגון edX את התוכנה שלו כקוד פתוח וקרא לה Open edX.
קוד התוכנה מבוסס בעיקר על שפת התכנות Python עם תשתית התוכנה Django.
הפלטפורמה פותחה במקור על ידי פיוטר מיטרוס, חוקר בMIT כפרויקט מחקר.
במאי 2012 הוקדם ארגון edX על ידי מדענים מ-MIT ואוניברסיטת הרווארד, והתחזוקה של התוכנה עברה אליו.
בשנת 2013 הם חברו לאוניברסיטת סטנפורד, ובאותה שנה יצאה הגרסה הראשונה של Open edX כפרויקט קוד פתוח.
אתר edX הוא עדיין אתר הלמידה מבוסס Open edX הגדול ביותר בעולם (נכון ל-2022), Open edX נמצא בשימוש בכל רחבי העולם כפלטפורמה שמאפשרת למוסדות אקדמיים ואחרים להעביר קורסים מקוונים דרכה, תוך מיתוג המוסד והתאמה אישית של הפלטפורמה.
Open edX מאומצת על ידי מגוון רחב של ארגונים: ארגונים גדולים, כמו גוגל, מיקרוסופט ו-IBM, מוסדות להשכלה גבוהה כמו אוניברסיטת הרווארד ו-MIT וגם ארגונים קטנים ובינוניים.
קהילת Open EdX מחזיקה קטלוג של אתרי למידה מבוססי Open EdX.
בפרויקט Open edX יש מספר רכיבים שמתקשרים ביניהם באמצעות ממשקי API.
החלק המרכזי של ארכיטקטורת ה-Open edX הוא שירות שנקרא "פלטפורמת edX", והוא מכיל את יישומי ניהול הלמידה (LMS) ויישומי הכנת הקורסים (Studio).
שירות זה נתמך על ידי אוסף של שירותי ווב אוטונומיים אחרים.
כמעט כל הרכיבים מבוססים בצד השרת על Python ו-Django.
בצד הלקוח, נעשה שימוש יותר ויותר בארכיטקטורת מיקרו-פרונטאנד וטכנולוגיות JavaScript כמו React.
Open edX משתמשת במסד הנתונים MySQL עבור ניהול המשתמשים ופעילויות של המשתמשים, ובמסד הנתונים MongoDB עבור אחסון מבני הקורסים השונים וגם עבור פורום הקורס.
מערכת הלמידה היא המערכת שבה הלומד נרשם לקורסים ולומד בהם.
המערכת הזו מיועדת גם ללומד וגם למדריך, ויש להם הרשאות שונות במערכת.
בעוד שהלומד יכול רק לצפות וללמוד בקורסים ולהשתמש בפורום הקורס, המדריך יכול גם לרשום לומדים לקורס, לצפות בהתקדמות הלומדים, לצפות ולשנות ציונים של לומדים, לנהל קבוצות, להוריד דוחות ציונים ועוד.
הסטודיו היא המערכת שמשמשת ליצירת תוכני הקורסים.
כותבי הקורס יכולים לבנות את המבנה הכללי של הקורס, להחליט על מדיניות ציונים, להשתמש ברכיבים בסיסיים כמו רכיבי וידאו, רכיבי טקסט ו-HTML, רכיבי תרגיל בעלי ציון (Problems), וגם ברכיבים מתקדמים שמפותחים על ידי הקהילה, אלו דורשים התקנה במערכת.
XBlock היא ארכיטקטורת רכיבים מבוססת Python המאפשרת למפתחים ליצור רכיבי קורס עצמאיים, המסוגלים לעבוד בצורה חלקה עם רכיבים אחרים בבנייה של קורס מקוון במערכת Open edX.
אחת לכחצי שנה קהילת Open edX מפרסם גרסה יציבה בעלת שם.
כל גרסה נקראת בשם של עץ, בסדר אלפביתי עולה.
בדרך זו, כאשר רוב האנשים משתמשים באותה גרסה יציבה ועקבית, קהילת Open edX יכולה לשתף ידע ושיפורים ביתר קלות.
הגרסאות נבדקות הן על ידי edX והן על ידי קהילת Open edX.
הגרסה האחרונה ששוחררה היא הגרסה היחידה הנתמכת על ידי הקהילה.
פיתוח ועיצוב הפלטפורמה תוכננו יחד עם הקהילה מראשית ההיסטוריה של הפרויקט.
הקהילה מקיימת מספר קבוצות עבודה המתמקדות בשיווק, פיתוח גרסאות חדשות, תרגומים לשפות שונות, ניתוח נתונים, עיצוב גרפי ועוד.
הקהילה מארחת ועידת Open edX שנתית, בכל שנה במקום אחר בעולם.
בישראל, בשנת 2015 הוקם המיזם הלאומי ללמידה דיגיטלית, קמפוס IL, פלטפורמה מבוססת Open edX ביוזמה משותפת של המיזם הלאומי ישראל דיגיטלית במשרד לשוויון חברתי והמועצה להשכלה גבוהה בסיוע ארגון edX.
Operabase הוא אתר אינטרנט אשר מציג מידע אודות בתי אופרה, הופעות אופרה, חברות הפקה, מבצעים ומבצעות (בזמרה, בניצוח ובנגינה) ועוד.
מדובר באחד מאתרי האינטרנט המקיפים ביותר בתחום זה.
האתר גם כולל פירוט של סטטיסטיקות שונות.
האתר הוקם בידי חובב האופרה האנגלי ואיש התכנות מייק גיב.
בתחילה כתחביב, אך לאחר שלוש שנים נהפך תחזוק האתר למשרה מלאה.
מגזין Opera magazine הגדיר את האתר כ"מקור המידע המקיף ביותר על פעילות אופראית".
אתר Operabase מתעד פעילות אופראית מאז שנת 1996, ואסף מידע על 600,000 הופעות, 3000 בתי אופרה ותיאטרונים.
רוב התוכן באתר הוא חינמי, עם התמקדות בנושאים הבאים:
חיפוש אמנים, שם האופרה, מלחין, עיר, חברת אופרה, תאריך או שילוב ביניהם
חיפוש במספר רב של שפות
מידע גאוגרפי עם מפות אינטראקטיביות
האתר גם משתף פעולה עם מספר מגזינים המסקרים פעילות אופראית - Opera הבריטי, OPER!
בנוסף, האתר מציע (בתשלום) כלי חיפוש וסטטיסטיקה שונים לסוכנים, אמנים וארגונים.
Ophiocordyceps unilateralis (מילולית: קורדיספ חד־צדדי) היא נגע פטרייתי הידוע גם בכינוי "פטריית זומבי הנמלים" והיא פטרייה פתוגנית לחרקים, שהתגלתה על ידי חוקר הטבע הבריטי אלפרד ראסל וואלאס בשנת 1859, אשר נמצאת כיום בעיקר במערכות אקולוגיות של יער טרופי.
הנגע מדביק נמלים משבט Camponotini, כאשר הפתוגנזה המלאה מאופיינת בשינוי דפוסי ההתנהגות של הנמלה הנגועה (מכאן הכינוי "פטריית זומבי הנמלים, משם שהנמלה נשלטת על ידי הפטריה).
מארח נגוע עוזב את הקן ויוצא לחפש מזון בקרקעית היער, אזור עם טמפרטורה ולחות המתאימים לגידול פטרייתי; לאחר מכן הוא משתמש בלסת התחתונה שלו כדי להצמיד את עצמו לווריד ראשי בצד התחתון של העלה, שם המארח נשאר עד לאחר מותו.
התהליך אורך 4–10 ימים וכולל שלב רבייה בו צומחים גופי פרי מראש הנמלה, נקרעים תוך שחרור נבגי הפטרייה.
הנגע בתורו, רגיש גם לזיהום פטרייתי בעצמו, תופעה שיכולה להגביל את השפעתה על אוכלוסיות נמלים, שאחרת נודעה כמי שהרסה מושבות נמלים.
כמו חלק מהפטריות הפתוגניות לחרקים, גם פטריה זו משנה את התנהגות האורגניזם המארח (מניפולציה של הטפיל), כשהיא גורמת לנמלה להתנהגות לא אופיינית לנמלים, אך כזו שמשרתת את הפטריה.
2–3 שבועות לאחר כניסת הפטרייה לגוף, הנמלה הנגועה עוזבת את המושבה שלה, מטפסת לגובה של כ-30 ס"מ מהחלק הצפוני של הצמח ומתקבעת על העלה, נועצת את לסתותיה בווריד-הפטריות כדי לספק את העמדה הטובה ביותר להתפשטות נבגים.
לאחר מותה של הנמלה נובטת הפטרייה בכל גופה, ומראשה צומח גוף פרי אדום-חום.
נמלים מתות ממשיכות להפיץ נבגים של הפטרייה.
יתרה מכך, הפטרייה גדלה פי שניים מאורך הנמלה, ולאחר מכן היא ממשיכה לרבייה מינית.
לצורך מניפולציה כזו של התנהגות, הפטרייה יוצרת רשת תאים מורכבת בגופה של הנמלה, אשר קולעת את כל האיברים הפנימיים ושולטת כימית בכל פינה בגופה, אך, באופן מעניין, אינה חודרת למערכת העצבים המרכזית של המארח עד השלב האחרון בו היא מובילה את הנמלה להתמקם במקום גבוה.
פטריות טפיליות ממין זה שלטו בהתנהגות הנמלים לפני 48 מיליון שנה, כפי שמעיד מאובן שנמצא בשטח מחצבה בעמק הריין שבגרמניה.
נמלה מתחילה להיהפך לזומבי כשפטריית Ophiocordyceps מפזרת עליה נבגים.
הפטרייה הטפילית משתלטת בהדרגה על מוח הנמלה ומובילה אותה למיקום לח וקריר.
כשהיא מגיעה לשם הפטרייה הורגת את הנמלה, וגופי רבייה פורצים מראש החרק ומפיצים נבגים נוספים.
ידוע כי Ophiocordyceps unilateralis ומינים קשורים עוסקים במטבוליזם משני פעיל, בין היתר, לייצור חומרים הפעילים כסוכנים אנטיבקטריאליים המגינים על המערכת האקולוגית של הפטרייה-מארחת מפני פתוגנזה נוספת במהלך רבייה פטרייתית.
בגלל חילוף החומרים המשני הזה, כימאים של מוצרים טבעיים, התעניינו במין זה עם גילוי מקביל של סוכני מולקולות קטנות (למשל ממשפחת הפוליקטידים) בעלי עניין פוטנציאלי לשימוש כסוכנים אימונומודולטורים, אנטי זיהומיים ואנטי סרטניים.
במשחק הווידאו האחרונים מבינינו (ובסדרת הטלוויזיה המבוססת עליו), נידונה האפשרות שפטריה כזו מצליחה לעבור לבני אדם ולהופכם לזומבים.
בספר הנערה עם כל המתנות יש גם כן פטריה מסוג זה אשר השתלטה על האנושות
Open vSwitch או OVS, הוא מימוש קוד פתוח של מתג וירטואלי רב-שכבתי מבוזר.
המטרה העיקרית של Open vSwitch היא לספק מיתוג עבור סביבות וירטואליזציה של חומרה, ותמיכה בפרוטוקולי רשת שונים.
קוד הפרויקט מופץ ברישיון Apache License 2.0.
Open vSwitch הוא מימוש תוכנה של מתג רשת וירטואלי רב-שכבתי.
המערכת תומכת בפרוטוקולים שונים כגון NetFlow, sFlow, SPAN, RSPAN, CLI, LACP ו -802.1ag, ומאפשרת אוטומציה של רשת באמצעות הרחבות תכנותיות.
Open vSwitch מאפשר להפיץ את ההגדרות על פני שרתים פיזיים שונים באופן שאינו תלוי בארכיטקטורת השרת, בדומה ל-vswitch של VMware או Cisco Nexus 1000V.
Open vSwitch יכול לפעול הן כמתג רשת מבוסס תוכנה הפועל בתוך hypervisor של מכונה וירטואלית (VM), והן כממשק שליטה עבור חומרת מיתוג ייעודית.
הוא אומת לפלטפורמות וירטואליזציה שונות, לשבבים, ולמאיצי חומרה לרשת.
בפלטפורמת הווירטואליזציה של XenServer מאז גרסה 6.0, וב-Xen Cloud Platform באמצעות כלי ניהול XAPI, מוגדר Open vSwitch כמתג ברירת מחדל.
תוכנות מחשוב ענן ומערכות ניהול וירטואליזציה עושות שימוש ב-Open vSwitch כדוגמת OpenStack, openQRM, OpenNebula ו-oVirt.
מימוש בליבת לינוקס של Open vSwitch מוזג לתוך גרסת ליבה 3.3, אשר יצאה לאור ב-18 במרץ 2012; חבילות לינוקס רשמיות זמינות עבור Debian, Fedora, openSUSE ואובונטו.
קיימת תמיכה גם ב-FreeBSD ו-NetBSD.
Open vSwitch כתוב ברובו בשפת C כקוד לא תלוי פלטפורמה, ומאשר הסבה קלה לסביבות שונות.
קוד המקור מופץ ברישיון Apache 2.0.
Open vSwitch תומך בין היתר ביכולות הבאות:
תקשורת חשופה בין מכונות וירטואליות, באמצעות NetFlow, sFlow,IP Flow Information Export (IPFIX) ושיקוף פורט
תמיכה בתקן 802.1Q לרשת מקומית וירטואלית (VLAN) סטנדרטי לחלוקת רשת, עם תמיכה ב-trunking (כמה VLAN־ים)
תמיכה בבקרת גישור המדיה הקצרה ביותר (SPBM) ותמיכה בסיסית הקשורה ב-Link Layer Discovery Protocol (LLDP)
תמיכה בזיהוי העברה דו -כיוונית (BFD) ובניטור קישור 802.1ag
בקרת איכות שירות (QoS) מעודנת עבור יישומים, משתמשים או זרימות נתונים שונות
תמיכה בעקומת שירות הוגן (HFSC) היררכית בתור (qdisc)
שיטור תנועה ברמת ממשק מכונות וירטואליות
חיבור בקר ממשק רשת (NIC), עם איזון עומסים לפי כתובות MAC מקור, גיבויים פעילים וגיבוב שכבה 4
תמיכה בפרוטוקול OpenFlow, כולל הרחבות שונות הקשורות לווירטואליזציה
תמיכה בפרוטוקולי מנהור מרובים, כולל GRE, Virtual Extensible LAN (VXLAN), Stateless Transport Tunneling (STT) וז'נבה, עם תמיכה נוספת בשכבות על גבי אבטחת פרוטוקול אינטרנט (IPsec)
פרוטוקול תצורה מרחוק, עם כריכות קיימות עבור שפות התכנות C ו-Python
הטמעה של מנוע העברת המנות בחלל ליבה או במרחב משתמש, המאפשר גמישות נוספת וכן מתן שיפורי ביצועים על ידי עיבוד רוב החבילות המועברות מבלי לצאת משטח הליבה ועל ידי שימוש ברכיבי מרחב ליבה ומרחב משתמש מרובי הליכי
"Opportunities (Let's Make Lots of Money)" (בעברית: "הזדמנויות (בוא נעשה הרבה כסף)") הוא סינגל של צמד הסינת'-פופ הבריטי פט שופ בויז.
הוא יצא לראשונה ביולי 1985, ולאחר מכן בגרסה מחודשת במאי 1986, כחלק מהאלבום הראשון של הצמד, Please.
הגרסה המחודשת זכתה להצלחה והגיעה לעשירייה הפותחת במספר מצעדים.
השיר נכתב בשנת 1983 על ידי ניל טננט וכריס לואו.
גרסה מוקדמת הוקלטה עם המפיק בובי אורלנדו אך לא יצאה לאור.
לאחר שהחתימו חוזה עם חברת Parlophone, הקליטו השניים גרסה חדשה עם המפיקים ג'יי.
לבסוף, גרסה שלישית הופקה על ידי סטיבן הייג עבור האלבום Please ויצאה כמהדורה מחודשת של הסינגל ב-1986.
השיר מציג דיאלוג בין שני אנשים – האחד רואה עצמו כאינטלקטואל והשני כאדם פרקטי.
הדוברים מביעים רצון "לעשות הרבה כסף" תוך שיתוף פעולה.
למרות תפיסות מסוימות כי השיר מהלל את תרבות החומרנות, חברי הלהקה טענו כי מדובר בסאטירה על תרבות שנות ה-80.
הגרסה המקורית מ-1985 הגיעה למקום ה-116 בלבד במצעד הבריטי.
המהדורה מ-1986 זכתה להצלחה, והגיעה למקום ה-11 בבריטניה, למקום ה-10 בארצות הברית ולמקום השני בניו זילנד.
השיר שימש כשיר הנושא לתוכנית הריאליטי האמריקאית Beauty and the Geek מ-2005. ב-2021 הופיע בפרסומת של חברת Allstate ששודרה במהלך הסופרבול, דבר שהוביל לעלייה מחודשת בפופולריותו.
הבי-סייד של הסינגל המקורי משנת 1985 היה השיר "In the Night".
השיר עוסק בתת-התרבות של לובשי ה"זוט סוט" בצרפת של שנות ה-40. גרסה שונה של השיר הופקה מחדש בשנת 1986 ונכללה באלבום הרמיקסים הראשון של הצמד, Disco.
"Opposite" הוא שיר של הזמרת והשחקנית האמריקאית סברינה קרפנטר, שיצא לאור ב-17 במרץ 2023. השיר נכלל כחלק מארבע רצועות במהדורת הדלוקס של אלבום האולפן החמישי שלה, הנושאת את השם Emails I Can't Send Fwd:.
השיר זכה להתייחסות במחקרים אקדמיים שבחנו את השימוש בלשון פנייה בשיר, המדגיש את רגשותיה האישיים של הזמרת כלפי דמויות אחרות.
השיר יצא לאור בנקודת זמן שבה קרפנטר ביססה את מעמדה תחת חברת התקליטים איילנד רקורדס, לאחר המעבר מניהולה הקודם בחברת דיסני.
היצירה נוצרה בתקופה משמעותית בחייה האישיים והמקצועיים, לאחר סיום סיבוב ההופעות הבינלאומי של האלבום המקורי.
נסיבות כתיבת השיר קשורות לתהליך היצירה הרחב של האלבום, שהחל במהלך מגפת הקורונה כטיוטות של הודעות דואר אלקטרוני שקרפנטר כתבה לעצמה ככלי להתמודדות רגשית לפני שמצאה מטפל.
ההשראה לשיר הגיעה מהרצון להביע רגשות "לא מסוננים" שהיו שמורים בטיוטות אלו, מבלי לחשוש משיפוטיות או מהאופן שבו הקהל יפרש אותם.
קרפנטר ציינה כי התהליך היה טיפולי עבורה ואיפשר לה לעבד חוויות של שברון לב ותפיסות ציבוריות שגויות.
תהליך הכתיבה וההלחנה של השיר התאפיין בחופש אמנותי שניתן לקרפנטר על ידי שותפיה ליצירה, מה שאיפשר לה להוביל את הקו הנרטיבי והמוזיקלי.
ההכרזה על השיר ועל המהדורה המורחבת כולה בוצעה באמצעות פוסט ברשת החברתית אינסטגרם שעוצב בסגנון הודעת דוא"ל, צעד שהפך לוויראלי בקרב מעריציה.
מבחינה מוזיקלית, השיר מוגדר כבלדת פופ מלודית חזקה.
הסגנון משלב אלמנטים של פופ עם דגש על פסנתר, כלי מיתר וגיטרות חיות, מתוך בחירה אמנותית להתרחק מעולם הסינתיסייזרים שאפיין את עבודותיה המוקדמות.
השיר עושה שימוש בשכבות הרמוניות של קולות, המדגישות את המנעד הקולי של קרפנטר, הנע בין גוונים רכים לתווים עוצמתיים.
הנושא המרכזי של השיר הוא ההתמודדות הרגשית של הזמרת עם גילוי בן זוגה לשעבר במערכת יחסים חדשה, כאשר בת הזוג החדשה היא ה"הפך" הגמור ממנה.
השיר עוסק בחוסר ביטחון, קנאה והבנה מכאיבה לגבי הטעם האישי של האקס.
הטקסט כולל דימויים ישירים הממחישים את תחושת הערך העצמי הפגוע, כפי שבא לידי ביטוי בשורה: "אם היית רוצה עיניים חומות, יכולתי להשיג עדשות מגע".
קרפנטר מנתחת את המצב ותוהה האם העובדה שבת הזוג החדשה אינה דומה לה כלל היא מחמאה או עלבון, ומגיעה למסקנה המרירה שהיא לא הייתה מה שבן הזוג באמת חיפש.
ניתוח לשוני של השיר הראה כי השימוש בגוף ראשון ("אני") דומיננטי ביותר במטרה להביע את האכזבה והפגיעות של הזמרת.
מבקרי מוזיקה תיארו את השיר כבלדת פופ מלודית מרשימה.
השיר זכה לשבחים על הכנות הגולמית שבו ועל היכולת של קרפנטר להפוך חוויות אישיות וכואבות לטקסטים נגישים ומעוררי הזדהות.
השיר צוין כאחד מהרגעים שבהם קרפנטר מדגימה בגרות אמנותית וקולית, תוך שהיא מציגה גיוון בסגנונות המוזיקליים שבאותה מהדורה מורחבת.
Origin of Symmetry הוא אלבומה השני של להקת הרוק הבריטית מיוז.
אולפני מאבריק, שהוציאו לאור בארצות הברית את אלבום הבכורה של מיוז - Showbiz, ביקשו מהלהקה להסיר את הקולות הגבוהים מהגרסה האמריקנית, כיוון שחששו כי אלו יפחיתו את מספר ההשמעות ברדיו.
סירוב מיוז הוביל לסיום שיתוף הפעולה בין האולפנים ללהקה.
בשל כך יצא האלבום לאור בארצות הברית ארבע שנים מאוחר מהמתוכנן.
לשיר הראשון באלבום, "New Born", יצר ה-DJ פול אוקנפולד רמיקס שהופיע בפסקול הסרט "שם קוד: דג חרב".
חברת נסטלה בחרה לשלב אותו בפרסומת לקפה, גם לאחר סירוב מפורש של מיוז.
החברה נתבעה על ידי הלהקה, חויבה להסיר את השיר וכן לשלם 500,000 ליש"ט פיצויים, שנתרמו בהמשך על ידי הלהקה לארגון אוקספם (Oxfam).
נסטלה החליפה לבסוף את השיר בחיקוי.
גרסה של שיר זה הופיעה גם בפרסומת של חברת HOT הישראלית.
בין כל אלבומיה של להקת מיוז, האלבום "Origin of Symmetry" הוא היחיד הכולל שיר בו השתתף דומיניק האוורד, מתופף הלהקה, גם בשירה (בשיר "Feeling
האלבום שילב חדשנות מוזיקלית: דומיניק האוורד הרחיב את מערכת התופים הסטנדרטית בכמה כלים משלו, ומת'יו בלאמי השתמש בעוגב בשיר בעל האופי האנטי-דתי.
לאורך האלבום הבס הוא הכוח המניע, כשלרוב הגיטרה משמשת אך להוספת רובד נוסף ולא להובלת המלודיה.
הדיסטורשן של הבס, לצד אפקטים נוספים, נותנים לו חשיבות רבה יותר ומאפשרים לגיטרה לסטות מהמנגינה הראשית ולנגן תווים גבוהים יותר.
ויכוח סביב האלבום היה בשאלה האם היה צריך להחליף את השיר "Screenager" בשיר "Futurism" הכלול רק בגרסה היפנית, כיוון שהראשון לא נחשב כמתאים לסגנון האלבום.
למעשה, הסיבה לכך שהשיר "Futurism" לא נכלל הייתה הקושי לנגן אותו בהופעה חיה.
ב-2006 בחרו קוראי המגזין המוזיקלי Q ב-"Origin of Symmetry" כאלבום ה-73 הטוב ביותר בכל הזמנים.
Orgullo, Pasión y Gloria: Tres Noches en la Ciudad de México ("גאווה, תשוקה ותהילה: שלושה לילות במקסיקו סיטי") הוא אלבום הופעה של להקת הת'ראש מטאל האמריקנית מטאליקה, שיצא ב-30 בנובמבר 2009 והופץ באמריקה הלטינית.
האלבום הוקלט במקסיקו סיטי בתאריכים 4, 6 ו-7 ביוני 2009 במהלך סיבוב ההופעות של הלהקה במסגרת קידום אלבומה החדש, Death Magnetic.
האלבום הגיע למקום שני ולמעמד פלטינום בארגנטינה ובמקסיקו עם היקף מכירות של מעל 40 אלף עותקים, ולמעמד פלטינום כפול בברזיל.
ג'יימס הטפילד - גיטרה חשמלית ושירה (גיטרה אקוסטית ב-"The Unforgiven")
Origin (בעברית: "מָקוֹר") הוא אלבום הדמו הראשון של להקת הרוק האמריקאית אוונסנס.
האלבום יצא ב-4 בנובמבר 2000, והוא הופק על ידי חברת התקליטים ביג וויג אנטרפריזס.
לאלבום הוקלטו רק 2,500 עותקים בשל חוסר תקציב, שנמכרו בהופעה חיה של הלהקה בליטל רוק, ארקנסו, ובאתר האינטרנט של חברת ההקלטות.
לאלבום יצאו מספר גרסאות פיראטיות שנמכרות ביותר מ-300$ ב-eBay, ובכך הפכו את האלבום המקורי לקשה להשגה.
Origin מכיל גרסאות מוקדמות יותר של השירים "My Immortal", "Imaginary" ו-"Whisper", שירים שהוקלטו מאוחר יותר בגרסה חדשה לאלבום האולפן הראשון של הלהקה, Fallen.
סגנון המוזיקה של האלבום שונה בצורה ניכרת משאר האלבומים של הלהקה.
איימי לי - פסנתר, קלידים, שירה, כתיבה.
דייוויד הודג'ס - פסנתר, קלידים, שירה.
ויליאם בויד - בס בשיר Away From Me.
ברוס פיצהודג' וסטפני פירס - שירה בשיר Lies.
סובי פטריאירבי, שרה מור, קתרין הריס וסמנתה סטרונג - קולות נשיים בלטינית בשיר- Field of Innocence.
בגרסה המקורית של Origin ישנו שיר חבוי שנמצא בתחילת האלבום.
השיר החבוי הוא גרסת אאוט-טייק (outtake) לשיר "Anywhere", אותו ניתן לשמוע על ידי לחיצה על הכפתור "השיר הקודם" כאשר נמצאים בשיר הראשון.
באאוט-טייק ניתן לשמוע את דייוויד הודג'ס שר בקול גבוה.
לאחר מכן הוא אומר לאדם שמקליט: "אתה לא שומר את זה".
מיד אחר כך ניתן לשמוע את בן מודי אומר: "יש הרבה דעות קדומות נגד זומבים" [בתרגום חופשי], שורה שלקוחה מהסרט "My Boyfriend's Back".
שני שירים נחתכו מהאלבום: "Listen to the Rain" (שנכתב על ידי איימי לי לסיום בית הספר שלה, בו מופיעה גם מקהלת בית הספר), והשיר "Demise" (קטע אינסטרומנטלי שנלקח מתוך השיר "Field of Innocence").
תחילה תוכנן שהשיר "Eternal" יהיה שיר מספר 11, "Listen to the Rain" שיר מספר 12 ו-"Demise" שיר מספר 13, אולם מאוחר יותר הוחלט למזג את "Eternal" עם "Demise".
שני שירים נוספים שלא נכנסו לאלבום הם "Catherine", שנכתב על ידי איימי לי ובן מודי איתו הם הופיעו בבית קפה מול מספר מצומצם של אנשים, כמו גם השיר "Spanish".
החלק הקדמי של עטיפת האלבום עוצב על ידי המתופף רוקי גריי.
בעטיפה ניתן לראות רקע בצבעים אדום ושחור, עליו כתובה המילה Evanescence לאורך ולרוחב.
ניתן גם להבחין בדמות של אישה ברקע.
החלק האחורי של עטיפת האלבום הוא באותם צבעים, עליו יש שלוש תמונות שונות של הפסל "Angel of Grief", אותה תמונת פסל שמופיעה על עטיפת האלבום Evanescence EP.
כמו כן, בחלק האחורי כתובות מילים מתוך השיר "My Immortal".
כחלק מהאוסף, The Ultimate Collection, האלבום Origin ישוחרר מחדש בפורמט תקליט.
Ordinary People הוא הסינגל השני מתוך האלבום Get Lifted של הזמר ג'ון לג'נד.
השיר, שהגיע למעמד זהב בארצות הברית, זכה לביקורות חיוביות מאוד ורבים שיבחו אותו על הרגש והפשטות הגולמית שבו.
השיר היה מיועד במקור להיות חלק מפרויקט של הבלאק אייד פיז, אך לבסוף וויל איי אם החליט לתת לג'ון לג'נד לבצע אותו.
מתוך סדרת האלבומים השנתית בארצות הברית.
הנושאים הליריים של השיר כוללים ניגודים, האשמות, ספק ופחד.
לג'נד שר על האופן שבו אנשים עושים טעויות שיפוט במערכות יחסים, וכי הלחימה והשלמה בסופו של דבר היא מכשול קבוע.
לשיר יצא קליפ שבו מופיע לג'נד מנגן על פסנתר כנף בחלל לבן לגמרי, בעוד זוגות ומשפחות מרקעים אתניים שונים רבות ולבסוף משלימות סביב הפסנתר.
השיר, שהגיע בשיאו למקום ה-24 במצעד הבילבורד הוט 100, זכה בפרס גראמי בקטגוריית
"ביצוע הרית'ם אנד בלוז הווקאלי הטוב ביותר לזכר".
Oriel Chambers הוא בניין שחזיתותיו תוכננו ממסגרות ברזל ובתוכן חלונות זכוכית גדולים ורחבים, ולמעשה נחשב לבניין בעל קיר המסך המודרני הראשון בעולם.
הוא תוכנן על ידי האדריכל פטר איליס ונבנה בשנת 1864. הבניין ממוקם ברחוב ווטר 14, בסמוך לבניין העירייה של ליברפול, אנגליה.
בזכות חשיבותו הוא מוגדר כבניין רשום בדרגה I.
תכנונו של פטר איליס לבניין ה-Oriel Chambers זכה בתחרות, שאורגנה על ידי יזם מקומי, בין אדריכלים מקומיים.
הבנייה הושלמה בשנת 1864 כפי שמונצח בגמלון הבניין.
שטחו 4,000 מטרים רבועים המתפרסים על פני 5 קומותיו.
בתכנונו, שאף איליס להגדיל את שטחי החלונות כך שכמות האור שתכנס למשרדים תהיה רבה ככל שניתן.
הפתרון לכך יוצג על ידי גַּבְלִיות (Oriels) - חלונות היוצאים ממישור הקיר שהפכו למאפיין בולט וחזרתי בכל חזיתות הבניין.
ב-16 ביוני 1866 התפרסמה במגזין Building ביקורת:
ברם, הפוטנציאל של תכנון זה לא חמק בקרב עמיתיו של איליס.
ג'ון וולבורן רוט, שנשלח על ידי אביו לליברפול בזמן מלחמת האזרחים האמריקנית, זמן קצר לאחר המערכה באטלנטה, שהתרחשה ב-1864, היה באותה תקופה נער מתבגר שנחשף לביקורות סביב הנושא.
כאשר שב לארצות הברית, הוא יישם את רעיונותיו שגיבש באנגליה במסגרת לימודי אדריכלות ולימים הפך לאדריכל חשוב באסכולת שיקגו, לאחר שייצא את רעיונותיו של איליס מעבר לאוקיינוס האטלנטי.
טורים ארוכים של חלונות מסוג זה (הנקראים גם חלונות מפרץ) אפיינו מספר גורדי שחקים אמריקאיים שתוכננו על ידי משרד האדריכלים "ברנהאם ורות" בשנות ה-80 של המאה ה-19.
חשוב מכך, בניין ה-Oriel Chambers והבניין ברחוב קוק 16 בליברפול, שתוכנן אף הוא בידי איליס, הם בין הבניינים הראשונים בעולם שבישרו על תחילת תקופת האדריכלות המודרנית.
נוסף לשימוש הנרחב בזכוכית בחזיתותיהם, בשניהם נעשה שימוש במסגרת מתכתית, עובדה שהופכת אותם לשני הבניינים הראשונים בעולם בהם הותקן קיר מסך מודרני.
יצירת פתחים כה גדולים בחזיתותיהם התאפשרו בזכות השימוש בעמודי ברזל פנימיים בהיקף הבניין הנושאים את משקל התקרות.
תכנון שלד נושא מברזל נחשב פתרון חדש יחסית בייצוב בניינים שכן, השיטה הרווחת באותה תקופה הייתה תכנון קירות נושאים עבים.
במאה ה-20 זכה הבניין לביקורות אוהדות והכרה בתכנון המודרני שלו.
ניקולס פווסנר, היסטוריון מתחילת המאה ה-20, כינה אותו כ"אחד הבניינים המרשימים ביותר בתקופתו באירופה".
ובאחד מספריו המוקדמים, "חלוצי התכנון המודרני" (Pioneers of Modern Design) מתאר כך:
האדריכל אדם קרוסו תיאר את בניין Oriel Chambers במילים:
בזמן מלחמת העולם השנייה, נפגע חלק קטן מהמבנה מהפצצות המטוסים הגרמנים.
בשנות ה-50 של המאה ה-20 שופץ והורחב מעבר לתוכניות המקוריות ולכן הוא שונה כיום במעט מהתכנון המקורי של איליס.
בשנת 2006 נרכש הבניין מחברת DCT Developments על ידי חברת הנדל"ן, Bruntwood, תמורת יותר מ-5 מיליון ליש"ט.
השוכר הראשי בבניין היה משרד עורכי דין המתפרס על חלקים שונים ונרחבים בבניין מאז שנת 1965.
ה-Oriel Chambers והבניין ברחוב קוק 16 הוזכרו באופן מובלט בפרק הראשון של הסדרה Grundy's Northern Pride כבניינים האהובים ביותר בצפון אנגליה.
הסדרה עלתה לאוויר ב-9 בינואר 2007 והופקה על ידי חברת התקשורת הבריטית ITV.
"Ordinary World" הוא שיר של הלהקה הבריטית דוראן דוראן משנת 1993, שנכלל באלבומם הנושא את שם הלהקה אך ידוע בשם "אלבום החתונה".
בראשית שנות ה-90 הלהקה לא הצליחה לשחזר את הצלחתה שזכתה לה בשנים קודמות.
אלבומם Liberty, שיצא בשנת 1990, כשל מסחרית, ושני הסינגלים מתוכו לא הצליחו במצעדים בבריטניה ובארצות הברית.
מילות השיר נכתבו על ידי סולן הלהקה סיימון לה בון לזכר חבר הילדות שלו דייוויד מיילס, כשיר השני מתוך טרילוגיית שירים שכתב לזכרו.
לה בון הסביר שהשיר מדבר על- להיות מסוגל לקבל את החיים שהוענקו לך, לא את אלו שתכננת, לא אלו ששמעת עליהם, אלא אלו שיש לך וכל מה שהם מביאים, הטוב והרע [...]
לאחר שהשיר הוגש בתחנת רדיו בג'קסונוויל, פלורידה וזכה להצלחה רבה, חברת התקליטים של הלהקה הוציאה את השיר מוקדם מהמתוכנן, תחילה בארצות הברית.
הוידאו קליפ לשיר בוים על ידי ניק איגן וצולם בגני האנטינגטון, שבסן מרינו, קליפורניה.
סיימון לה בון ביצע בשנת 1995 את השיר באחד ממופעי ההתרמה הרבים שערך זמר האופרה לוצ'יאנו פאברוטי.
השיר בוצע באנגלית ואיטלקית במופע שהוקדש לילדים נפגעי המלחמה בבוסניה והרצגובינה.
ההופעה הוקלטה ונכנסה לאלבום Pavarotti & Friends Together For The Children Of Bosnia, שיצא בשנת 1996 ובו שירים בביצוע של פבארוטי ביחד עם זמרי רוק.
בשנת 2023 הקדיש את השיר לאנשי אוקראינה (הנתונים במלחמה עם רוסיה).
בשנת 2005 הופיע השיר בפסקול הסרט לאייר קייק.
השיר הגיע למקום השלישי במצעד הבילבורד הוט 100, ולמקום השישי במצעד הסינגלים הבריטי.
בנוסף הגיע השיר למקום הראשון במצעד "Hot 100 Airplay" שעורך מגזין הבילבורד ומודד את מספר השידורים של שירים מכל סגנונות המוזיקה בתחנות רדיו בארצות הברית.
השיר הגיע גם למקום ראשון במדד "Mainstream Top 40" ולמקום הראשון במצעד הסינגלים הקנדי, ולמקום השני במצעד הרוק האלטרנטיבי.
השיר היה מועמד לפרס אייבור נובלו לשיר המולחן והכתוב הטוב ביותר בשנת 1994.
Ordinary Man הוא שיר מאת זמר ההאבי מטאל האנגלי אוזי אוסבורן בשיתוף אלטון ג'ון בפסנתר ושירה.
מלבד אלטון ג'ון השיר כולל גם קטעי נגינה בגיטרה מאת סלאש, דאף מקגן על הבס (שניהם מלהקת Guns N' Roses) וצ'אד סמית' מלהקת רד הוט צ'ילי פפרז על תופים.
השיר הופק בשיתוף אנדרו וואט.
השיר יצא לאור ב-10 בינואר 2020 בתור הסינגל השלישי מאלבום האולפן השנים עשר של אוסבורן הנושא את אותו השם.
הווידאו קליפ הרשמי של השיר יצא לאור כחודשיים לאחר צאת השיר ב-10 במרץ באותה שנה.